Publication: Magyar Közlöny
Issue: MK-2002-34 (Year: 2002, Number: 34)
Era: 1990-2004
Section: a 39/2002. (III. 12.) Korm. rendelethez
Paragraph Index: 555

(204) A kizárólagos szállítás fõ kockázata a versenyre nézve a többi vevõ kizárása. A vevõ piaci részesedése a kereskedelmi láncban feljebb elhelyezkedõ vételi piacon nyilvánvalóan fontos szempont annak értékelése során, hogy a vevõ képes-e olyan kizárólagos szállítást „elõírni”, amely kizárja a többi vevõt a beszerzéshez történõ hozzáférésbõl. A vevõnek a kereskedelmi láncban lejjebb esõ piacon való fontossága viszont olyan tényezõ, amely meghatározza, hogy felmerül-e versenyprobléma. Ha a vevõnek nincs piaci hatalma a lejjebb esõ piacon, akkor nem várható érzékelhetõ mértékû negatív hatás a fogyasztókra nézve. Negatív hatások várhatók azonban, ha a vevõ részesedése a kereskedelmi láncban lejjebb esõ kínálati piacon és a feljebb található vételi piacon meghaladja a 30%-ot. Akkor is jelentkezhetnek jelentõs kizárási hatások, ha a vevõ piaci részesedése a kereskedelmi láncban feljebb lévõ piacon nem haladja meg a 30%-ot, különösen, ha a vevõ piaci részesedése a lejjebb esõ piacon meghaladja a 30%-ot. Ilyen esetekben szükséges lehet a csoportmentesítés visszavonása. Ha egy vállalat erõfölényben van a lejjebb esõ piacon, akkor minden olyan kötelezettség, ami arra vonatkozik, hogy a termékeket kizárólag vagy túlnyomórészt csak az erõfölényben lévõ vevõnek lehet értékesíteni, könnyen eredményezhet komoly versenyellenes hatásokat.

Source: https://magyarkozlony.hu/hivatalos-lapok/0d2ec54993e610d02f6369c49ab38cb1f1139fbb/dokumentumok/be6f0d36b696c7273a5854d57d36152b60703eea/letoltes